CELEX: 62020TN0347
Language: bg
Date: 2020-05-29 00:00:00
Title: Дело T-347/20: Жалба, подадена на 29 май 2020 г. — Sogia Ellas/Комисия

17.8.2020   
            
            
               BG
            
            
               Официален вестник на Европейския съюз
            
            
               C 271/40
            
         
      Жалба, подадена на 29 май 2020 г. — Sogia Ellas/Комисия
      (Дело T-347/20)
      (2020/C 271/51)
      Език на производството: гръцки
      
         Страни
      
      
         Жалбоподател: Sogia Ellas AE (Атина, Гърция) (представители: P. Bernitsas, M. Androulakaki, A. Patsalia и E. Kalogiannis, адвокати)
      
         Ответник: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да обяви жалбата му за допустима,
               
            
                  —
               
               
                  да отмени изцяло решението, а при условията на евентуалност, в частта относно жалбоподателя (1),
               
            
                  —
               
               
                  при условията на евентуалност, да отмени член 2 от решението в частта, с която налага общо възстановяване на сумите на спорните помощи или, при условията на евентуалност, в частта относно жалбоподателя, и
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      В подкрепа на жалбата си жалбоподателят излага пет твърдения.
      
                  1.
               
               
                  Първото твърдение е относно неправилно тълкуване и липса на мотиви от страна на Комисията относно наличието на държавна помощ: не са изпълнени критериите за икономическо предимство, селективност и нарушаване на конкуренцията.
               
            
                  2.
               
               
                  Второто твърдение е, че спорните мерки представляват съвместими помощи по смисъла на член 107, параграф 2, буква б) ДФЕС.
               
            
                  3.
               
               
                  Трето твърдение е за нарушение на принципите на добра администрация, предварително изслушване и мотивиране на решението, както и за нарушение на член 41 от Хартата на основните права на Европейския съюз.
               
            
                  4.
               
               
                  Четвъртото твърдение е за нарушение на член 14, параграф 1 от Регламент (ЕО) 659/1999 (2) и на член 16, параграф 1 от Регламент (ЕС) 2015/1589 (3), както и че решението е прието в нарушение на принципите на правна сигурност и на оправдани правни очаквания.
               
            
                  5.
               
               
                  Петото твърдение е, че решението е прието в нарушение на принципа на пропорционалност.
               
            
         (1)  Решение (ЕС) 2020/394 на Комисията от 7 октомври 2019 година относно мерки SA.39119 (2016/C) (ex 2015/NN) (ex 2014/CP), приведени в действие от Република Гърция под формата на лихвени субсидии и гаранции, свързани с пожарите през 2007 г. (нотифицирано под номер С(2020) 7094) (ОВ L 76, 2020 г., стр. 4).
      
         (2)  Регламент (EО) № 659/1999 на Съвета от 22 март 1999 година за установяване на подробни правила за прилагането на член 93 от Договора за ЕО (ОВ L 83, 1999 г., стр. 1; Специално издание на български език, 2007 г., глава 8, том 1, стр. 41).
      
         (3)  Регламент (ЕС) 2015/1589 на Съвета от 13 юли 2015 година за установяване на подробни правила за прилагането на член 108 от Договора за функционирането на Европейския съюз (ОВ L 248, 2015 г., стр. 9).